Aberdeenshire

Aberdeenshire (gaeliksi Siorrachd Obar Dheathain, skotiksi Aiberdeenshire) on yksi Skotlannin 32 hallintoalueesta (council area). Siellä on arviolta 261 960 asukasta (vuonna 2015) ja sen pinta-ala on 6 313 neliökilometriä. Hallintoalue syntyi vuonna 1996, kun Grampianin alue jaettiin uudelleen. Nykyisin Aberdeenshire ei käsitä Aberdeenia, vaikka sen hallinnolliset rakennukset sijaitsevatkin kaupungin alueella. Aberdeenshiren naapurialueita ovat etelässä Angus sekä Perth ja Kinross ja lännessä Ylämaa ja Moray. Aberdeenshiren alueelta on tehty monia neoliittisen kauden ja pronssikauden aikaisia arkeologisia löytöjä. Kyliä ja kaupunkeja Banchory Banff Ellon Fraserburgh Huntly Inverurie Macduff Peterhead Portlethen Stonehaven Turriff Westhill Lähteet Aiheesta muualla Kuvia tai muita tiedostoja aiheesta Aberdeenshire Wikimedia Commonsissa Hallintoalueen internetsivut